ai4bharat/Pralekha huggingface dataset:
மத்திய அமைச்சரவை
ரயில்வேத் துறையில் தொழில்நுட்ப ஒத்துழைப்பு குறித்த இந்தியா-பிரான்ஸ் புரிந்துணர்வு ஓப்பந்தம் குறித்து மத்திய அமைச்சரவைக்கு எடுத்துரைக்கப்பட்டது.
ரயில்வேத் துறையில் தொழில்நுட்ப ஒத்துழைப்பு குறித்த இந்திய ரயில்வேக்கும், பிரான்ஸ் நாட்டின் அரசுக்கு சொந்தமான எஸ் என் சி எஃப் மொபிலிட்டிஸ் நிறுவனத்திற்கும் இடையிலான புரிந்துணர்வு ஓப்பந்தம் குறித்து பிரதமர் திரு நரேந்திர மோடி தலைமையிலான மத்திய அமைச்சரவைக்கு எடுத்துரைக்கப்பட்டது. 2018 மார்ச் 10ம் தேதி இந்த ஒப்பந்தம் கையெழுத்தானது.
ரயில்வே துறையில் நவீன மேம்பாடுகள், அறிவு ஆகியவை குறித்து கலந்துரையாடலும், கருத்துப்பரிமாற்றம் செய்யவும் இந்திய ரயில்வேக்களுக்கு இந்த புரிந்துணர்வு ஒப்பந்தம் மேடை அமைத்து தருகிறது. இந்த ஒப்பந்தப்படி தொழில்நுட்ப நிபுணர்கள், அறிக்கைகள், தொழில்நுட்ப ஆவணங்கள், பயிற்சிகள், கருத்தரங்குகள், பயிலரங்குகள் ஆகியவற்றின் பரிவர்த்தனைக்கு வாய்ப்பு ஏற்படுகிறது. குறிப்பிட்ட தொழில்நுட்ப பகுதிகளில் மற்றும் இதர கருத்துப்பரிமாற்ற அறிவுப்பகிர்வு நிகழ்ச்சிகளிலும் கவனம் செலுத்த இந்த ஒப்பந்தம் வகை செய்கிறது.
கீழ்க்கண்ட பகுதிகளில் முக்கிய கவனம் செலுத்தும் அணுகுமுறைகள் தொடர்பான ஒத்துழைப்பு கட்டமைப்புக்கு இந்த ஒப்பந்தம் வாய்ப்பு ஏற்படுத்தித் தருகிறது.
1) அதிவேக மற்றும் ஓரளவு அதிவேக ரயில்கள்
2) ரயில்நிலைய புதுப்பிப்பு மற்றும் செயல்பாடு
3) தற்போதைய நடைமுறைகள் மற்றும் அடிப்படை வசதிகளை நவீனமயமாக்குவது
4) புறநகர் ரயில்கள் பின்னணி:
பல்வேறு வெளிநாட்டு அரசுகள் மற்றும் தேசிய ரயில்வேக்களுடன் தொழில்நுட்ப ஒத்துழைப்புக்கான புரிந்துணர்வு ஒப்பந்தங்களில் ரயில்வே அமைச்சகம் கையெழுத்திட்டுள்ளது. ஒத்துழைப்புக்கென அடையாளம் காணப்பட்ட பகுதிகளில் அதிவேக ரயில்பாதைகள், தற்போதுள்ள வழித்தடங்களில் வேகத்தை உயர்த்துதல், உலகத்தர ரயில் நிலையங்களை உருவாக்குதல், கனரக சரக்கு செயல்பாடு, ரயில் கட்டமைப்பை நவீனமயமாக்குதல் ஆகியவன அடங்கும். ரயில்வே தொழில்நுட்பம் மற்றும் செயல்பாடுகளில் தகவல் பரிமாற்றம், அறிவு பகிர்வு, தொழில்நுட்ப பயணங்கள், பயிற்சிகள், பயிலரங்குகள் ஆகியவற்றின் மூலம் இந்த ஒத்துழைப்பு எட்டப்படுகிறது.
--------
(Visitor Counter : 103
பிரதமர் அலுவலகம்
ஒடிஷா மாநிலம் பரிபடாவில் வளர்ச்சித் திட்டங்களை பிரதமர் தொடங்கி வைக்கிறார்
ஒடிஷா மாநிலம் பரிபடாவிற்கு பிரதமர் திரு. நரேந்திர மோடி இன்று  வருகை தந்தார்.
ரசிகா ரே ஆலயம் மற்றும் ஹரிப்பூர்கர் புராதன கோட்டையில் அகழ்வாராய்ச்சி செய்யப்பட்ட கட்டடத்தின் வளர்ச்சி, புனரமைப்பு பணிகள் தொடங்கிவைப்பதற்கான டிஜிட்டல் கல்வெட்டை அவர் திறந்துவைத்தார்.
மூன்று தேசிய நெடுஞ்சாலை திட்டங்களுக்கு அவர் அடிக்கல் நாட்டினார்.
பாராதீப்-ஹால்டியா-துர்காபூர், சமையல் எரிவாயு குழாய் திட்டத்தின் பலாசோர்-ஹால்டியா-துர்காபூர் பிரிவை நாட்டுக்கு அவர் அர்ப்பணித்தார். பலாசோரில் உள்ள பன்முக வரையறுக்கப்பட்ட யுக்தி சார்ந்த பூங்கா மற்றும் ஆறு பாஸ்போர்ட் சேவை மையங்களை அவர் தொடங்கிவைத்தார்.
டாடா நகருக்கும் பதாம்பஹருக்கும் இடையேயான இரண்டாவது பயணிகள் ரயிலை அவர் கொடியசைத்து தொடங்கிவைத்தார்.
இந்நிகழ்ச்சியில் உரையாற்றிய அவர், இன்று அடிக்கல் நாட்டப்பட்டிருக்கும் அல்லது தொடங்கிவைக்கப்பட்டிருக்கும் திட்டங்கள் நான்காயிரம் கோடி ரூபாய் மதிப்பினாலானவை என்றார்.
சாமானிய மக்களின் வாழ்க்கையில் அடிப்படை மாற்றத்தை உருவாக்கக் கூடிய உள்கட்டமைப்பு வசதியின் வளர்ச்சிக்கு மத்திய அரசு முன்னுரிமை கொடுப்பதாக அவர் கூறினார்.
பலாசோர்-ஹால்டியா-துர்காபூர் சமையல் எரிவாயு குழாய் திட்டம் ஒடிஷா மற்றும் மேற்கு வங்காளத்தின் பகுதிகளில் சமையல் எரிவாயுவை எளிமையான முறையில் விநியோகம் செய்ய உறுதி செய்யும் என்பதோடு, அதற்கான செலவையும், நேரத்தையும் சேமிக்கும் என்று அவர் கூறினார்.
21 ஆம் நூற்றாண்டில் இணைப்பின் முக்கியத்துவத்தை அவர் வலியுறுத்தினார். இந்தியாவில் நவீன உள்கட்டமைப்பு மற்றும் தொடர்பினை உருவாக்குவதற்கு முன்னெப்போதும் இல்லாத முதலீடு செய்யப்பட்டு வருவதாக அவர் கூறினார். ஒடிஷாவிலும் சாலை, ரயில் மற்றும் விமான இணைப்பு வலியுறுத்தப்பட்டு வருவதாக அவர் கூறினார். மேம்படுத்தப்பட்ட ரயில் தொடர்பு, மக்களுக்கும், கனிம வளங்கள் தொழிற்சாலைகளை சென்றடைவதற்கும் உதவும் என்றும் அவர் கூறினார்.
நாட்டில் மேம்படுத்தப்பட்ட உள்கட்டமைப்பினால் நடுத்தர மக்கள் மற்றும் நடுத்தர நிறுவனங்களும் அதிகமான பயன்பெறுவார்கள் என்று பிரதமர் கூறினார். நடுத்தர மக்களின் வசதியான வாழ்க்கைக்கு நவீன சாலைகள், தூய்மையான ரயில்கள் மற்றும் சிக்கனமான விமானப் போக்குவரத்து ஆகியவை பெரும் பங்களிப்பை வழங்கும் என்றார் அவர்.
கடந்த நான்கரை வருடங்களாக பாஸ்போர்ட்களை பெறுவதில் மக்கள் சந்திக்கின்ற பிரச்சினைகளை குறைக்க மத்திய அரசு முயற்சித்ததாக பிரதமர் கூறினார். இன்று திறந்துவைக்கப்பட்டிருக்கும் ஆறு பாஸ்போர்ட் சேவை மையங்கள் இந்த இலக்கை நோக்கிய நடவடிக்கை என்று அவர் கூறினார். இது மக்களின் வாழ்க்கையை மேலும் வசதியாக்குவதற்கான மற்றுமோர் முயற்சி என்று அவர் விவரித்தார்.
நாட்டின் வளமையான கலாச்சார பாரம்பரியத்தை பாதுகாப்பதற்கு அரசு முயற்சி எடுத்து வருவதாக பிரதமர் கூறினார். சமயம், ஆன்மீகம், வரலாறு ஆகியவை சார்ந்த மையங்கள்; யோகா மற்றும் ஆயுர்வேதம் பற்றிய தகவல்கள் ஆகியவை பிரபலப்படுத்தப்படுவதோடு, முன்னெடுத்தும் செல்லப்படுகின்றன. இத்தருணத்தில் பிரதமர், ரசிகா ரே ஆலயம் மற்றும் ஹரிபூர்கர் புராதன கோட்டையில் அகழ்வாராய்ச்சி செய்யப்பட்ட கட்டிடம் ஆகியவற்றில் மேற்கொள்ளப்படும் பணிகளை பற்றி குறிப்பிட்டார். இது போன்ற முயற்சிகள் சுற்றுலாத் துறையை மேம்படுத்த உதவும் என்றும் அவர் தெரிவித்தார்.
சிறப்பு சேவைகள் மற்றும் கட்டுரைகள்
நீடித்த வளர்ச்சிக்கு டிஜிட்டல் தொழிலகங்களில் ‘செலவு குறைந்த உற்பத்தி முறையில்’ சென்னை ஐஐடி பேராசிரியர் முன்னணியில் உள்ளார்
நீடித்த வளர்ச்சிக்கு டிஜிட்டல் தொழிலகங்களில் ‘செலவு குறைந்த உற்பத்தி முறையில்’ சென்னை ஐஐடி பேராசிரியர் டாக்டர் பாலகிருஷ்ண சி. ராவ் முன்னணியில் உள்ளார். சிறந்த செயல்பாட்டை அளிக்கின்ற குறைந்தபட்ச பொருட்களைக் கொண்டு குறைந்த செலவில் உற்பத்தி அம்சங்கள் குறித்து இவர் பல ஆண்டுகளாக ஆய்வு செய்து வருகிறார்.
சென்னை ஐஐடி-யின் வடிவமைப்பு பொறியியல் துறையில் உதவிப் பேராசிரியராக உள்ள டாக்டர் ராவ், செலவு குறைந்த தொழில்நுட்பம் குறித்து உலகளாவிய ஆராய்ச்சியாளராக விளங்குகிறார். அவரது ஆய்வுக்கட்டுரையை https://royalsocietypublishing.org/doi/10.1098/rsos.210375 என்ற இணையதளத்தில் பதிவிறக்கம் செய்து கொள்ளலாம்.
புதிய உற்பத்தி முறை குறித்த ஆராய்ச்சி பற்றி டாக்டர் சி.ராவ் கூறுகையில், “லாபகரமாக இருப்பதை உறுதி செய்ய குறைந்த செலவில் உற்பத்தி தேவை என கோருகின்றனர். மரபு சார்ந்த முறைகளில் உற்பத்தி செய்யும் போது அளவு அதிகரிக்கிறது. பருவநிலை மாற்றம், பல்வகை உயிரின அழிவு, மக்கள் தொகை அதிகரிப்பு போன்ற தொடர்புடைய அம்சங்களால் உலகம் எதிர்கொண்டுள்ள பிரச்சனைக்குத் தீர்வு காண குறைந்த செலவில் நுகர் பொருட்களின் தேவையை நிறைவேற்றுவது அவசியமாகிறது. இதன்படி பொருட்கள் உற்பத்தி தத்துவத்தில் பெரியதே சிறந்தது என்ற தத்துவத்தில் இருந்து குறைந்த செலவுடையதே சிறந்தது என்ற தத்துவத்திற்கு மாறி வருகிறது” என்றார்.
நீடித்த மற்றும் பொருளாதார போட்டிகளுக்கு அப்பாற்பட்டு, குறைந்த ஆதார வளங்களைப் பயன்படுத்தி முகக்கவச தயாரிப்பு, கை கழுவும் இடங்கள், பரிசோதனை சாதனங்கள், மூச்சுவிட உதவி செய்யும் கருவிகள் போன்றவற்றின் உற்பத்தியை கொவிட்-19 பெருந்தொற்று காலத்தில் வழங்கியது முக்கியமானது.
“குறைந்த செலவிலான உற்பத்தி என்பது தரத்தை எட்டுவதற்கும், கழிவுப் பொருட்கள் இல்லாமல் ஆக்குவதற்கும், மிகக் குறைந்த எண்ணிக்கையிலான செயல்பாட்டின் மூலம், செலவை குறைப்பதற்கும் நான்காம் தலைமுறை தொழில் துறைக்கு முக்கியமானதாக உள்ளது என்று டாக்டர் ராவ் தமது ஆய்வுக் கட்டுரையில் குறிப்பிட்டுள்ளார்.
குறைந்த செலவிலான உற்பத்தி தொழில்நுட்பம் வணிக ரீதியாகவும், பொதுமக்கள் பயன்பாட்டிலும் மனித முயற்சிகளில் தாக்கத்தை அதிகரிக்கும் என்று அவர் உறுதியாக நம்புகிறார். வரவிருக்கும் தசாப்தங்களில் ஐ.நா.வின் நீடித்த வளர்ச்சி இலக்குகளை சந்திப்பதற்கும் ஒட்டுமொத்த வளர்ச்சிக்கும் இந்த தொழில்நுட்பம் உதவும் என்று சென்னை ஐஐடி வெளியிட்டிருக்கும் செய்திக் குறிப்பில் கூறப்பட்டுள்ளது.
மத்திய அமைச்சரவை
ஆயுதம் தாங்கிய எல்லைப் பாதுகாப்புப் படை மத்திய குரூப் ‘ஏ’ சேவை மற்றும் குரூப் ‘ஏ’ செயல் அதிகாரிகள் ஆய்வுக்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் மத்திய குரூப் ‘ஏ’ சர்வீஸ் மற்றும் ஊழியர்களுக்கு ஒப்புதல் அளித்துள்ளது. ஆயுதம் தாங்கிய எல்லைப் பாதுகாப்புப் படை   ‘ஏ’ குரூப் செயல் அதிகாரிகள் குறித்த ஆய்வில் உதவி கமாண்டண்ட் முதல் இன்ஸ்பெக்டர் ஜெனரல் வரை 19 பணியிடங்களை உருவாக்கி எஸ்.எஸ்.பி.யின் செயல்பாட்டு மற்றும் நிர்வாகத் திறன் மேம்படுத்தப்பட்டது.
குரூப் ‘ஏ’ பணியிடங்கள் கட்டமைப்பை தற்போதுள்ள 1253லிருந்து 1272 ஆக கீழே குறிப்பிட்டது போல் அதிகரிக்கப்படுகிறது:
- 2 இன்ஸ்பெக்டர் ஜெனரல்கள் பதவிகள் அதிகரிப்பு 
- 11 டி.ஐ.,ஜி. / கமாண்டண்ட்  நிகர அதிகரிப்பு
- 2 டி.சி. பதவிகள்  அதிகரிப்பு
- 4 ஏ.சி. பதவிகள் (ஜெ.டி.எஸ். மட்டத்தில் அதிகரிப்பு
பின்னணி:
எல்லையில் வசிக்கும் மக்களிடையே தேசிய விழிப்புணர்வு மற்றும் பாதுகாப்பு எண்ணத்தை மேம்படுத்தும் வகையில் 1963ம் ஆண்டு எஸ்.எஸ்.பி. அமைக்கப்பட்டது. உள்துறை அமைச்சகத்திற்கு மாற்றப்பட்ட பின்னர் அதற்கு இந்திய-நேபாள் மற்றும் இந்திய-பூடான் எல்லைகளை பாதுகாக்கும் பணி அளிக்கப்பட்டது. எஸ்.எஸ்.பி.யானது இடதுசாரி பிரிவினைவாதம் பாதிக்கப்பட்ட பகுதிகளிலும், ஜம்மு காஷ்மீர் மர்றும் அசாம் பகுதிகளில் புலனாய்வு பணிகளில் ஈடுபடுத்தப்பட்டது. அதன் தற்போதைய ஒப்புதல் அளிக்கப்பட்ட பலம் 96,093 ஆக 73 பட்டாலியன்களுடன்  உள்ளது. இதற்கு முன் 2005, 2010 மற்றும் 2011ம் ஆண்டுகளில் இதனை விரிவுபடுத்தும்/பலப்படுத்தும் பணிகள் மேற்கொள்ளப்பட்டன.
நிலக்கரி அமைச்சகம்
வர்த்தக நிலக்கரி சுரங்கங்களின் ஐந்தாம் நாள் ஏல விவரங்கள்வர்த்தக நிலக்கரி சுரங்கங்களின் ஐந்தாம் நாள் ஏலத்தில் இரண்டு நிலக்கரி சுரங்கங்கள்  ஏலத்தில் விடப்பட்டன.ஏலத்தில் விடப்பட்ட மொத்த புவியியல் இருப்புகளின் அளவு ~755.63 மெட்ரிக் டன் ஆகும்.இரண்டு சுரங்கங்களைம் ஏலம் எடுக்க விண்ணப்பதாரர்களிடையே கடும் போட்டி நிலவியது, ஒதுக்கீட்டு விலையை விட அதிகத் தொகைக்கு ஏலம் கேட்கப்பட்டது.
இரண்டு கட்டங்களாக நடைபெறும் வர்த்தக நிலக்கரி சுரங்கங்களுக்கான ஏலத்தை மத்திய நிலக்கரி அமைச்சகம் 2020 ஜூன் 18 அன்று தொடங்கியது.
சமர்ப்பிக்கப்பட்ட தொழில்நுட்ப விண்ணப்பங்கள் பரிசீலிக்கப்பட்டு தகுதியுடைய விண்ணப்பதாரர்கள் அறிவிக்கப்பட்டனர். அதைத் தொடர்ந்து, வர்த்தக நிலக்கரி சுரங்கங்களுக்கான மின் ஏலம் நவம்பர் 2 அன்று காலை 11 மணிக்கு தொடங்கியது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://www.pib.gov.in/PressReleasePage.aspx?PRID=1670629
பழங்குடியினர் நலத்துறை அமைச்சகம்
மத்தியப் பழங்குடியினர் நலத்துறை அமைச்சர் திரு. ஜுவல் ஓரம் ட்ரைஃபெட் மற்றும் ட்ரைப்ஸ் இந்தியா அமைப்புகள் மூலம் கைவிசிறிகள் கண்காட்சி மற்றும் விற்பனையை தொடங்கி வைத்தார்
புதுதில்லியின் இன்று , 9. மகாதேவன் சாலையில் உள்ள ட்ரைப்ஸ் இந்தியா விற்பனை அரங்கில், ட்ரைஃபெட் அமைப்பின் மூலம் நாடு முழுவதும் உள்ள கைவினைஞர்களால் தயாரிக்கப்பட்ட “பங்கா” எனப்படும் கைவிசிறிகள் கண்காட்சி மற்றும் விற்பனையை, மத்திய பழங்குடியினர் நலத்துறை அமைச்சர் திரு. ஜுவல் ஓரம் தொடங்கி வைத்தார்.
ட்ரைப்ஸ் இந்தியா விற்பனை அரங்கில் நடைபெற்ற இந்த நிகழ்ச்சியில் பேசிய திரு. ஜுவல் ஓரம், பழங்குடியின வகுப்பைச் சேர்ந்த கைவினைஞர்களின் உற்பத்திப் பொருட்களுக்கு, சந்தை ஆதரவு அளிக்கும் வகையில், இந்தக் கண்காட்சி மற்றும் விற்பனைக்கு, ஜத்தின் தாஸ் கலைப்பொருட்கள் மையத்துடன் இணைந்து ஏற்பாடு செய்த ட்ரைஃபெட் அமைப்புக்கு பாராட்டுத் தெரிவித்தார். இந்த அமைப்புகளிடையேயான ஒத்துழைப்பு, கைவிசிறித் தயாரிப்புக் கலைக்கு புத்துயிரூட்டுவதுடன், நாடு முழுவதும் உள்ள பழங்குடியின கைவினைஞர்களின் வாழ்வாதாரத்திற்கு வாய்ப்பு ஏற்படுத்திக் கொடுக்கும் என்று எதிர்பார்ப்பதாக அவர் கூறினார்.
கூடுதல் விவரங்களுக்கு www.pib.nic.in என்ற இணையதளத்தைப் பார்க்கவும்.
============
(Visitor Counter : 100
பிரதமர் அலுவலகம்
திரு ஜியானி ஜோகிந்தர் சிங் வேதாந்தியின் மறைவிற்கு பிரதமர் இரங்கல்
திரு ஜியானி ஜோகிந்தர் சிங் வேதாந்தியின் மறைவிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார்.
இதுதொடர்பாக அவர் வெளியிட்டுள்ள சுட்டுரைச் செய்தியில், “திரு ஜியானி ஜோகிந்தர் சிங் வேதாந்தி அவர்கள் சிறந்த கல்வியாளராகவும், பணிவானவராகவும் திகழ்ந்தார். தன்னலமற்ற மனித சேவையின் வெளிப்பாடாக அவரது வாழ்க்கை அமைந்தது. கருணை நிறைந்த மற்றும் இணக்கமான சமூகத்தை உருவாக்குவதற்காக அவர் பாடுபட்டார். அன்னாரது மறைவினால் மிகவும் துயரடைந்தேன். அவரது குடும்பத்தினருக்கும் ஆதரவாளர்களுக்கும் எனது இரங்கல்கள்”, என்று குறிப்பிட்டுள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு காஷ்மீரில் உள்ள மேற்கு பாகிஸ்தான் அகதிகள் குழு, மத்திய அமைச்சர் ஜித்தேந்திர சிங்குடன் சந்திப்பு
ஜம்மு காஷ்மீரில் உள்ள மேற்கு பாகிஸ்தான் அகதிகள் செயற் குழு மத்திய அமைச்சர் ஜித்தேந்திர சிங்கை இன்று சந்தித்து பேசியது.
அப்போது, அந்த குழுவின் தலைவர் லப்பா ராம் காந்தி, மத்திய அமைச்சரிடம் மனு ஒன்றையும் அளித்தார். அதில், கூறியிருப்பதாவது:
கடந்த 70 ஆண்டுகளாக, எங்கள் தலைமுறையினருக்கு, தேசிய அடையாளம், ஜாதி சான்றிதழ் மற்றும் இதர சான்றிதழ்கள் மறுக்கப்பட்டன. அப்போதைய ஜம்மு காஷ்மீர் அரசு, எங்களை வேற்று கிரகத்தினர் போல் நடத்தினர்.
ஜம்மு காஷ்மீரின் சிறப்பு சட்டம் ரத்து செய்யப்பட்டு, யூனியன் பிரதேச அந்தஸ்து வழங்கப்பட்டதன் மூலம், மேற்கு பாகிஸ்தான் அகதிகளுக்கு அனைத்து உரிமைகளும் தானாக வழங்கப்பட்டுள்ளன. இதற்கு பிரதமர் திரு நரேந்திர மோடி தலைமையிலான அரசுதான் காரணம். அதற்காக நன்றியை தெரிவித்தக் கொள்கிறோம்.
இவ்வாறு அதில் தெரிவிக்கப்பட்டிருந்தது.
கடந்த 70 ஆண்டுகளாக, ஒரு பிரிவினருக்கு குடியுரிமை மறுக்கப்பட்டது, மனித உரிமை மீறல் என மத்திய அமைச்சர் டாக்டர்.ஜித்தேந்திர சிங் கூறினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1686831
-----
(Visitor Counter : 88
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ஆர் எஃப் ஐ டி தொழில்நுட்பத்தை பயன்படுத்தி மின்னணு முறையில் சாலை சுங்க வசூல் முறை நாடு முழுவதும் செயல்படுத்தப்பட்டுள்ளது
நாடாளுமன்றத்தின் மாநிலங்களவையில் கேட்கப்பட்ட கேள்விகளுக்கு எழுத்துப்பூர்வமாக பதிலளித்த மத்திய சாலை போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி கீழ்காணும் தகவல்களை அளித்தார்.
சாலைகளில் சுங்க வசூலை எளிதாக்கி போக்குவரத்து தடையின்றி நடைபெறுவதை உறுதி செய்வதற்காக, வானொலி அலைகள் அடையாள தொழில்நுட்பமான ஆர் எஃப் ஐ டி-ஐ பயன்படுத்தி மின்னணு முறையில் சுங்க வசூல் முறை நாடு முழுவதும் செயல்படுத்தப்பட்டுள்ளது.
டிஜிட்டல் முறையில் கட்டணம் செலுத்துவதை ஊக்கப்படுத்தி, சுங்கச் சாவடிகளில் வாகனங்கள் தடையின்றி செல்வதற்காக தேசிய நெடுஞ்சாலைகளில் அமைந்திருக்கும் சுங்கச் சாவடிகளில் உள்ள அனைத்து வாயில்களையும் ஃபாஸ்டேக் வாயில்களாக அரசு அறிவித்துள்ளது. இதை தொடர்ந்து, ஃபாஸ்டேக் பயன்பாடு சுமார் 96 சதவீதமாக அதிகரித்துள்ளது.
வடக்கு சிக்கிமில் தேசிய நெடுஞ்சாலைகளின் மேம்பாடு, விரிவாக்கம், தரம் உயர்த்துதல் ஆகிய பணிகள் மேற்கொள்ளப்பட்டு வருகின்றன.
தேசிய நெடுஞ்சாலை 310 ஏ-வின் பல்வேறு இடங்களில் பணிகள் நடைபெற்று வருகின்றன.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1744025
https://pib.gov.in/PressReleasePage.aspx?PRID=1744026
விவசாயத்துறை அமைச்சகம்
2022-க்குள் விவசாயிகளின் வருவாயை இரட்டிப்பாக்குவது தொடர்பான பல்வேறு நடவடிக்கைகள் குறித்து நாடு முழுவதும் உள்ள விவசாயிகளுடன் பிரதமர் திரு. நரேந்திர மோடி நேரடியாகப் பேசி விவாதிக்க உள்ளார்
நாடு முழுவதும் உள்ள விவசாயிகளுடன் முதன் முறையாக பிரதமர் நேரடியாக பேசவிருக்கிறார். இதில் 2022-க்குள் விவசாயிகளின் வருவாயை இரட்டிப்பாக்குவது தொடர்பான பல்வேறு நடவடிக்கைகள் பற்றி அவர் விவாதிப்பார். மத்திய வேளாண் மற்றும் விவசாயிகள் நலத்துறை அமைச்சர் திரு. ராதா மோகன் சிங் இதனைத் தெரிவித்தார். 2018 ஜூன் 20 புதன்கிழமை அன்று காலை 9.30 மணிக்கு நாட்டின் விவசாயிகளுடன் பிரதமர் திரு. நரேந்திர மோடி கலந்துரையாட உள்ளார். இது க்ரிஷி விக்யான் கேந்திராவின் பொதுச் சேவை மையங்கள், தூர்தர்ஷன், டிடி கிசான், ஆகாசவானி மூலம் நாடு முழுவதும் நேரடியாக ஒலிபரப்பாகும். “நரேந்திர மோடி ஆப்” மூலம் பிரதமருடன் மக்கள் கலந்துரையாடலாம்.
(Visitor Counter : 87
எரிசக்தி அமைச்சகம்
என்டிபிசியின் செயல்பாடு, பணி கலாச்சாரம் மற்றும் முன்னேற்றம் பாராட்டுக்குரியது: மின்துறை அமைச்சர் திரு ஆர்.கே.சிங்
என்டிபிசியின் செயல்பாடு, பணி கலாச்சாரம் மற்றும் முன்னேற்றம் பாராட்டுக்குரியது. கடினமான காலங்களில் கூட மின்சார நெருக்கடியை நாங்கள் அனுமதிக்கவில்லை என்று மத்திய மின்சாரம் மற்றும் புதிய மற்றும் புதுப்பிக்கவல்ல எரிசக்தித் துறை அமைச்சர் திரு ஆர் கே சிங், என்டிபிசியின் 48வது அமைப்பு தின விழாவில் பாராட்டு தெரிவித்தார்.
புது தில்லியின் சிரி கோட்டையில் நடைபெற்ற என்டிபிசியின் அமைப்பு தின விழாவில் என்டிபிசியின் மூத்த அதிகாரிகள், பணியாளர்கள் மற்றும் அவர்களது குடும்ப உறுப்பினர்கள், பிரமுகர்களிடையே திரு சிங் பேசினார்.
எரிசக்தி இல்லாமல் பொருளாதார வளர்ச்சியை நிலைநிறுத்த முடியாது என்பதைத் தமது உரையில் வலியுறுத்திய திரு சிங், எரிசக்திக்கான தேவை அதி வேகத்தில் வளர்ந்து வருவதாகவும், வளர்ச்சியின் வேகத்திற்கு இணையாக நாம் இருக்க வேண்டும் என்றும் கூறினார். முக்கியமான முடிவெடுப்பதன் முக்கியத்துவத்தை வலியுறுத்திய திரு சிங், பிரகாசமான மற்றும் இளம் மனங்களை ஈர்த்து, காலத்துக்கேற்ப சிந்திக்கவும் கடுமையான பணியை ஏற்கவும் அவர்களை ஊக்குவிக்க வேண்டும் என்றார்.
இந்தக் கூட்டத்தில் பேசிய என்டிபிசி தலைவரும் நிர்வாக இயக்குநருமான திரு குர்தீப் சிங், "நாம் 1975-ல் நமது பயணத்தைத் தொடங்கினோம். இந்த 47 ஆண்டுகளில் நாம் ஒரு வெற்றிகரமான பயணத்தை முடித்துள்ளோம். நமது வளர்ச்சிக்கு நேரடியாகவோ மறைமுகமாகவோ உறுதுணையாக இருந்த அனைவருக்கும் நன்றி " என்றார்.
இவ்விழாவில் மின்சாரம் மற்றும் கனரக தொழில்துறை இணை அமைச்சர் திரு க்ரிஷன் பால், மின்துறை அமைச்சகத்தின் செயலாளர் திரு அலோக் குமார், அமைச்சகத்தின் மூத்த அதிகாரிகள் உட்பட பலர் கலந்துகொண்டனர்.
பாதுகாப்பு அமைச்சகம்
கொவிட்-19க்கு எதிரான தென் மண்டல கடற்படைப் பிரிவின் நடவடிக்கைகள்
21 நாள் தேசிய ஊரடங்கு அறிவிக்கப்பட்டதன் தொடர்ச்சியாக, தென்மண்டல கடற்படை கட்டளைப் பிரிவு மாநில அரசு மற்றும் கடற்படை தலைமையகத்துடன் கலந்தாலோசித்து, கொவிட்-19 தொற்றுக்கு எதிரான இரண்டு அம்ச உத்தியை நடைமுறைபடுத்தும் வகையில், பல்வேறு நடவடிக்கைகளை மேற்கொண்டுள்ளது. நோய்த்தொற்றுக்கு எதிரான போராட்டத்தில் மக்களுக்கு உதவும் வகையில், முன்னேற்பாடுகளை மேற்கொண்டுள்ள அதே வேளையில், கடற்படையின் பணிகளுக்குத் தேவையான வகையில் பணியாளர்களை ஈடுபடுத்துவதுடன் அவர்களுக்கு நோய்த்தொற்று ஏற்படாத வண்ணம் பார்த்துக் கொள்ளப்படும். மருத்துவம் சாராத பணியாளர்கள், போர்க்கள உதவி செவிலியர்கள் ஆகியோர் அடங்கிய கொண்ட 10 குழுக்கள் கொச்சியில் தயார் நிலையில் வைக்கப்பட்டுள்ளன. இந்தக் குழுவினர் நிலைமையைக் கட்டுப்பாட்டுக்குள் வைத்திருக்க, மருத்துவப் பணியாளர்களுக்கு உதவுவார்கள். இத்தகைய குழுக்கள், தென்மண்டலத்தின் அனைத்து பிற இடங்களிலும் தயார்நிலையில் வைக்கப்பட்டுள்ளன. விடுப்பில் இருக்கும் பணியாளர்களும், தற்காலிகப் பணியில் ஈடுபட்டுள்ள பணியாளர்களும், ‘’எங்கு இருக்கின்றனரோ, அங்கேயே இருக்க வேண்டும், பயணம் கூடாது’’ என்ற கொள்கையைக் கடைபிடிக்குமாறு இந்தியக் கடற்படை, அறிவுறுத்தியுள்ளது.
தென்மண்டல கடற்படை கட்டளைத் தலைமையகம், கொச்சியில் இருக்கும் தனது பயிற்சிப் பிரிவுகளில் ஒன்றை, 200 இந்தியக் குடிமக்களுக்கான கொரோனோ பராமரிப்பு மையமாக மாற்றியுள்ளது. இதில், அரசின் உத்தரவின் பேரில், உலகின் பல்வேறு பகுதிகளில் இருந்து இந்தியாவுக்கு விமானங்களில் அழைத்து வரப்பட்ட இந்தியர்கள் தங்க வைக்கப்படுகின்றனர். சேவைப் பணியாளர்கள் பாதிக்கப்பட்டால், 200 பணியாளர்கள் மற்றும் அவர்களது குடும்பத்தினரைத் தங்க வைப்பதற்கான மற்றொரு தனி மையமும் உருவாக்கப்பட்டுள்ளது. இந்த இரண்டு மையங்களிலும், தற்போதைய உத்தரவின்படி, 14 நாட்களுக்கு தனிமைப்படுத்தப்பட்டு உணவு வழங்கவும், கழிப்பறைகள், மருத்துக்கழிவு மேலாண்மை பராமரிப்பு , கேளிக்கை ஏற்பாடுகள் ஆகியவையும் உருவாக்கப்பட்டுள்ளன. இந்த மையம், கடமை உணர்வு கொண்ட இந்தியக் கடற்படையின் அதிகாரிகளால், நிர்வகிக்கப்படும். நோயாளிகளின் தேவைகளை கவனிப்பதற்காக இந்தியக் கடற்படை மருத்துவர்கள் மற்றும் செவிலியர் சேவைப் பணியாளர்களை உள்ளடக்கிய தனி மருத்துவ மையமும் இயங்கும். மத்திய சுகாதார அமைச்சகம் பிறப்பித்துள்ள மருத்துவ நெறிமுறைகள் இங்கு கண்டிப்புடன் பின்பற்றப்பட்டு வருகின்றன.
பொது இடங்களில், சிறப்பு சுகாதார இயக்கங்களும், குடும்பத்தினர் உள்ளிட்ட பணியாளர்களுக்கான விழிப்புணர்வும் மேற்கொள்ளப்பட்டு வருகின்றன.
(Visitor Counter : 125
நிதி அமைச்சகம்
அரசு ஊழியர்களின் திறமைகளை மேம்படுத்தி மக்கள் நலன் சார்ந்த அணுகுமுறையுடன் பணியாற்றுவதற்கான கற்றல் வாய்ப்புகளை வழங்கும் கர்மயோகி இயக்கம்
சாமானிய மக்களின் முன்னேற்றம் மற்றும் நலனுக்காக பாடுபடும் வெளிப்படையான மற்றும் பொறுப்பு வாய்ந்த நிர்வாகத்தை வழங்குவதற்கான அரசின் தொலைநோக்குப் பார்வையை செயல்படுத்தும் விதமாக, சப்தரிஷி எனப்படும் ஏழு முன்னுரிமைகளை கொண்ட பட்ஜெட்டை தாக்கல் செய்து உரையாற்றிய மத்திய நிதி அமைச்சர் திருமதி நிர்மலா சீதாராமன், மிஷன் கர்மயோகி என்னும் இயக்கத்தை அறிவித்தார்.
இந்த இயக்கத்தின் கீழ் மத்திய, மாநில அரசுகளின் ஊழியர்களுக்கான திறன் மேம்பாட்டு திட்டங்கள் செயல்படுத்தப்பட்டு வருகின்றன", லட்சக்கணக்கான அரசு ஊழியர்களுக்கு அவர்களின் கல்வி மற்றும் திறனை மேம்படுத்துவதற்கான கற்றல் வாய்ப்பை வழங்குவதற்காக மிஷன் கர்மயோகி முன் முயற்சியை மத்திய அரசு முன்னெடுத்துள்ளது.
எளிதாக வணிகம் செய்வதை மேம்படுத்துவதற்காக 39,000 இணக்கங்கள் குறைக்கப்பட்டு, 3400 சட்ட விதிகள் குற்றமற்றவை என்று அறிவிக்கப்பட்டுள்ளன. இதற்கு ஏதுவாக 42 மத்திய சட்டங்களை திருத்தங்களை அரசு அறிமுகம் செய்துள்ளது.
இந்தியாவில் செயற்கை நுண்ணறிவை மேம்படுத்த சிறந்த கல்வி நிறுவனங்களில் செயற்கை நுண்ணறிவுக்கான மூன்று சிறப்பு மையங்கள் அமைக்கப்படும். விவசாயம், சுகாதாரம் மற்றும் நிலையான நகரங்கள் போன்ற பல்வேறு துறைகளில் அதிநவீன பயன்பாடுகள், சிக்கல் தீர்வுகளை உருவாக்கி, அதன் மூலம் பயனுள்ள செயற்கை நுண்ணறிவு சுற்றுச்சூழலை மேம்படுத்தி தரமான மனித ஆற்றலை ஊக்குவிக்க நடவடிக்கை எடுக்கப்படும்.
ஸ்டார்ட்-அப்களுக்கான தேசிய தரவு ஆளுமை கொள்கை முன்மொழியப்பட்டுள்ளது.
வாடிக்கையாளர்களின் தகவல்களை தெரிந்து கொள்ள உதவும் கேஒய்சி செயல்முறை எளிமைப்படுத்தப்படும்.
டிஜி லாக்கர் சேவை மற்றும் ஆதார் எண் ஆகியவற்றை அடிப்படை அடையாளமாகப் பயன்படுத்தி, தனி நபர்களின் அடையாளம், முகவரியை புதுபித்தல் போன்றவற்றுக்கு ஒற்றை நிறுத்த தீர்வு செயல்படுத்தப்படும்.
பிரதமர் அலுவலகம்
காமன்வெல்த் பெண்கள் துப்பாக்கி சுடும் போட்டி: வெள்ளிப் பதக்கம் பெற்ற அஞ்சும் மவுட்கிலுக்குப் பிரதமர் பாராட்டு
காமன்வெல்த் விளையாட்டுப் போட்டிகளில் பெண்களுக்கான 50 மீட்டர் துப்பாக்கி சுடும் போட்டியில் வெள்ளிப் பதக்கம் பெற்ற அஞ்சும் மவுட்கிலைப் பிரதமர் திரு. நரேந்திர மோடி பாராட்டி, வாழ்த்தினார். அஞ்சும் மூன்று நிலை துப்பாக்கி சுடும் போட்டியில் வெற்றி பெற்றார்.
அவரைப் பாராட்டிய பிரதமர், “பெண்களுக்கான துப்பாக்கி சுடும் போட்டியில், மூன்றுவித நிலைகளிலும் திறம்பட சுட்டு, வெள்ளிப் பதக்கத்தைப் பெற்றது குறித்து மிகவும் பெருமைப்படுகிறேன்” என்று குறிப்பிட்டார்.
சிறப்பு சேவைகள் மற்றும் கட்டுரைகள்
ரூ. 27.8 லட்சம் மதிப்பில் 583 கிராம் தங்கத்தை சென்னை விமான நிலைய சுங்கத்துறை அதிகாரிகள் பறிமுதல் செய்தனர், பயணி ஒருவர் கைது
உளவுத் துறையினரிடம் இருந்து கிடைத்தத் தகவலின் அடிப்படையில் எமிரேட்ஸ் ஈகே-542 விமானத்தின் மூலம் துபாயில் இருந்து சென்னை வந்த 45 வயது ஆண் பயணி ஒருவரை சுங்கத்துறை அதிகாரிகள் தடுத்து நிறுத்தினர்.
அவரை சோதனை செய்த போது, அவரது உடலில் தங்கப்பசை அடங்கிய 4 பொட்டலங்கள் மறைத்து வைக்கப்பட்டிருந்தது கண்டுபிடிக்கப்பட்டது. சுங்கச் சட்டம் 1962-இன் கீழ் ரூ. 27.8 லட்சம் மதிப்பில் 583 கிராம் தங்கம் பறிமுதல் செய்யப்பட்டதோடு, அந்தப் பயணியும் கைது செய்யப்பட்டார்.
மேலும் விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
(Visitor Counter : 87
தொழிலாளர் மற்றும் வேலைவாய்ப்பு அமைச்சகம்
தொழிலாளர்புலம் பெயர்தல் குறித்த ஆலோசனை: மீட்சிபெறுதல் மற்றும் அனைவரையும் உள்ளடக்குதலில் இந்தியாவில்நீடிக்க வல்ல கொள்கைகள் மற்றும் நிறுவனங்களின் முன்னேற்றம், அனைவருக்கும்கண்ணியமான வேலையை ஊக்குவி்த்தல்” பற்றிய கூட்டத்திற்குசர்வதேச தொழிலாளர் அமைப்பு புதுதில்லியில் ஏற்பாடு செய்துள்ளது
“தொழிலாளர் புலம் பெயர்தல் குறித்த ஆலோசனை: மீட்சிபெறுதல் மற்றும் அனைவரையும் உள்ளடக்குதலில் இந்தியாவில் நீடிக்க வல்ல கொள்கைகள் மற்றும் நிறுவனங்களின் முன்னேற்றம், அனைவருக்கும் கண்ணியமான வேலையை ஊக்குவி்த்தல்” பற்றிய கூட்டத்திற்கு சர்வதேச தொழிலாளர் அமைப்பு புதுதில்லியில் ஏற்பாடு செய்துள்ளது. 2022 ஜூலை 28, 29 தேதிகளில் இந்தக் கூட்டம் நடைபெறுகிறது. லட்சக்கணக்கான தொழிலாளர்கள் உள்நாட்டிற்குள்ளும், சர்வதேச அளவிலும் சிறந்த பொருளாதார வாய்ப்புகளுக்காக புலம் பெயர்ந்து செல்கிறார்கள். இதனால் தொழிலாளர்கள் புலம் பெயர்தலுக்கு தீர்வு காண எந்தவொரு நாடும் முன்னுரிமை அளிப்பது முக்கியமாகும்.
இன்று நடைபெற்ற தொடக்க அமர்வில், மத்திய தொழிலாளர் நலன், வேலைவாய்ப்புத்துறை அமைச்சர் திரு பூபேந்தர் யாதவ் உரையாற்றினார். புலம் பெயர்தல் என்பது உலகளாவிய பொருளாதார சமூக அரசியல் மற்றும் தொழில்நுட்ப மாற்றங்கள், தொடர்புடையது என்று அவர் பேசுகையில் கூறினார். பாதுகாப்பான, ஆரோக்கியமான, பணிச்சூழல், அனைவருக்கும். கண்ணியமான வேலை, ஒவ்வொரு தொழிலாளருக்கும் சமூகப் பாதுகாப்பு தொடர்பாக ஜெனிவாவில் நடைபெற்ற சர்வதேச தொழிலாளர் மாநாட்டு விவாதத்தின் அடிப்படையில், மத்திய அரசு முற்போக்கான தொழிலாளர் சீர்திருத்த கட்டமைப்பை செயல்படுத்துகிறது என்று அவர் கூறினார்.
சவால்களை வரையறை செய்துள்ள அளவில் அவற்றுக்கு சாத்தியமான தீர்வுகளையும் அடையாளம் கண்டு அவற்றின் மீது தீவிரமாக செயல்பட உறுதிபூண்டுள்ளது என்று அமைச்சர் தெரிவித்தார்.
தரமான வேலை, போதிய சுகாதாரம், சத்துணவு, அனைவருக்குமான சமூகப் பாதுகாப்பு வழங்கப்ட்டால், புலம் பெயரும் தொழிலாளர்கள் பொருளாதார பயன்பாட்டிற்கு உதவி செய்வார்கள் என்று இந்தக் கூட்டத்தில் பேசிய ஆசிய பசிபிக் பிராந்தியத்திற்கான ஐஎல்ஓ இயக்குநர் திரு சிஹோகோ அசாடா மியாகாவா குறிப்பிட்டார். முத்தரப்பு பேச்சுவார்த்தை மூலம் உருவாக்கப்பட்ட, நிறுவன அடிப்படையிலான உத்தி முறைகள் மூலம் புலம் பெயர்ந்த தொழிலாளர்களுக்கான பணி நிலைமைகளை மேம்படுத்த ஐஎல்ஓ உறுதி பூண்டுள்ளது என்றும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1845756